**SCENARIO ZA PRIREDBU**

**"LJEPOTA RAZLIČITOSTI"**

**PRIZOR 1** Ulica, poredani plakati- izlozi i oglas. Čuju se zvukovi ulice. Šetači prilaze i gledaju plakate. Među šetačima je i novinar/ reporter. **REPORTER** ( Prilazi, čita plakat- oglas naglas; uzbuđeno): Jesss!!! Ovo moram popratiti, bit će jako zanimljivo, moj portal će biti najčitaniji ove sedmice! (Odlazi u žurbi gledajući na sat)

**PRIZOR 2** (Prostorija za takmičenje. Sto za žiri; oglas za smotru; raspored prijavljenih takmičara. Reporter dolazi prvi. Dok on proučava oglas, izlazi i žiri od 3 člana, zauzimaju svoja mjesta)

**REPORTER** (Za sebe): Uh, dobro je, na pravom sam mjestu. (Približava se članovima žirija) Dobar dan. Ja sam novinar portala "Sarajevo ba". Vi ste žiri ako se ne varam?

**1. ČLAN ŽIRIJA:** Da

**REPORTER**: Ovo što će se ovdje dešavati bit će veoma zanimljivo mojim čitaocima, pa bi li vam smetalo da napravim reportažu o današnjoj manifestaciji?

**1. ČLAN ŽIRIJA:** Ne... malo publiciteta nam neće škoditi, naprotiv.(Osmjehuje se)

**REPORTER** (Zadovoljno): Hvala, hvala...**Ne brinite, ja sam se baš spremao za ovo, pronašao sam ovu super knjigu o Nacionalnim manjinama u Bosni i Hercegovini, od ovog autora, neka me izvine nisam mu zapamtio ime, Leonarda Valente ( malo teže čita).**

A, mislim da bi mi trebao spisak redoslijeda kandidata. Recite mi, molim vas, gdje ga mogu nabaviti?

**1. ČLAN ŽIRIJA**: Nigdje, samo mi imamo po jedan (sva tri člana žitija dižu papir i pokazuju reporteru).

**REPORTER**(Klimajući glavom) : Aaaa...(Molećiovo) Hoćete li biti ljubazni da mi posudite jedan da kopiram...nije daleko... evo ovdje odmah iza ugla (pokazuje)? Za tren oka se vraćam.

(Članovi žirija se konsultuju)

**ČLAN ŽIRIJA 1:** Može, ali da požurite.Izvolite (Pruža Reporteru papir)

**REPORTER**(Uzimajući papir): Hvala. Letim! I čuvajte mi ovu knjigu ( odlaže je kod žirija i žurno izlazi)

(Reporter se vraća zadihan sa dva papira u ruci)

**REPORTER** : Oprostite... (Zadihano) nije radila ova kopirnica pa sam morao ići do one preko puta ulice. Izvolite i hvala mnogo (Pruža jedan papir Članu žirija 1).

**ČLAN ŽIRIJA 1** (Uzimajući papir):U redu,u redu... ali požurite, takmičenje samo što nije počelo (Pruža papir Reporteru).

**REPORTER** (Znatiželjno gleda prema ulazu): Čini mi se da kandidati pristižu...(stavlja ruku na čelo i domahuje prvom predstavniku koji ulazi)

**1**. **SLOVENCI**

**REPORTER** (Nasmijano): Pa ko će prvi, ako ne naši **Slovenci!**

**SLOVENAC**: Naravno Bosanac, ipak smo mi **prvi** ušli u Europsku uniju.

**REPORTER**: Dobro, dobro Slovenac, i mi ćemo vam se sigurno jednog dana pridružiti.

**SLOVENAC**(Smješka se): Eh, bit će nam lepo zajedno, ako budemo živi tada...

**REPORTER**: Nego, da malo upoznamo tvoju zemlju...Za početak nam reci koliko stanovnika ima Slovenija.

**SLOVENAC**: Danas oko 2 miliona.

**REPORTER**: Pa što niste svi došli ?(Smije se šeretski gledajući u publiku)

**SLOVENAC** (Pomalo ljutito): Bosanac, nemoj da ja pričam viceve o vama!

**REPORTER**: Dobro, dobro, ne ljuti se odmah...Nego, reci mi koliko Slovenaca ima u BIH?

**SLOVENAC**: Pa, nas u ovdje nema mnogo, ali Bosanaca u Sloveniji ima mnogo više.

**REPORTER**: Slovenac govoriš neumnosti, da vidim kaj ste pripravljeni (Ide tačka)

**2.JEVREJI**

(Niko ne ulazi....Reporter uznemireno gleda prema ulazu)

**REPORTER**: Da vidim šta spisak kaže ko sad nastupa (Gleda spisak i obraća se publici): Šta mislite ko kasni? (Viču iz publike: Crnogorci) Ma to su samo predrasude o našim susjedima, inače oni su uvijek tačni...

Moramo ići dalje...Ovaj narod kod nas je došao još u 15. stoljeću, govori ladino jezikom, a svojim prisustvom obogatio je našu kulturu i historiju. Naravno, Jevreji! Da vidimo čime će nas iznenaditi.

(Ide tačka)

**3.TURCI**

**REPORTER** (Gleda spisak) : Oooo, evo nam i braće Turaka! (Publici): Turski mi najbolje ide...družio sam se sa mnogo pripadnica ljepšeg spola iz Turske ... Feriha, Dila, Sila, Sahra, Gumuš.

(Izlazi Turkinja)

**TURKINJA**: Meraba.

**REPORTER** (Turkinji): O, meraba, meraba.

**REPORTER**: Senin adn ne? ( Kako se zoveš?)

**TURKINJA**: -Benim adm ( Zovem se ) Soraja.

**REPORTER**: Reci mi kada ste došli? Koliko vas danas ima u BIH ?

**TURKINJA**: Pa došli smo još u 12 sati , a ima nas...pa ima nas, na otprilike na svih 10 regionalnih TV kanala. Hahaha (Publici) šala mala... Po popisu iz 1991. godine bilo nas je svega 267 u BIH, ali zadnjih godina se doselio veći broj Turaka na ove prostore... Moja porodica je, inače, kupila stan na Ilidži.

**REPORTER**: Drago mi je. Naše kulture su bliske i siguran sam da ćemo uživati u vašem nastupu.

**TURKINJA**: I ja sam sigurna jer govori o prijateljstvu. (Ide tačka)

**4.** **MAKEDONCI**

**REPORTER** (Gleda na spisak pa prema ulazu-tako nekoliko puta): Šta je s ovim Crnogorcima? (Uznemireno) Ne možemo ih čekati (Opet gleda spisak, pa se okreće publici) Hm, samo ću vam reći, jug, jasno sonce, ohridski biseri, Toše, Kaliopi.

(Ide tačka)

**5**. **ČESI**

**REPORTER**(Nestrpljivo upućuje pogled prema ulazu): Ne mogu da vjerujem (Odmahuje glavom) ... Idemo dalje. (Gleda na spisak) Hmm, šta reći za sljedeće učesnike? Dobri graditelji, učitelji, farmaceuti, bankari, zanatlije, ljekari i, kao što ćemo vidjeti, dobri plesači i muzičari. Reći ću samo: naši dragi Česi, Vltava i jedna krasotica.

(Ide tačka...)

**6**. **CRNOGORCI**

(Ide Crnogorac, sav zadihan)

**REPORTER**: Čekaj, a ko si sad ti?

**CRNOGORAC**: Uuuuuuu, čuj ko sam ja?! Ja sam Vuk Medojević, zvani Lisica. Od oca Labuda, đeda Vuka,prađeda Labuda, čukunđeda Vuka... Ma sve vukovi i labudovi. Eto.

**REPORTER**: A odakle nam, Vuče, dolazite?

**CRNOGORAC**: E, ja ti dolazim iz neovisne, ekološke, mediteranske, proevropske, ničim dotaknute, milodemokratske, poštene, junačke Crne Gore. Eto.

**REPORTER** (S olakšanjem): Konačnooo! Pa gdje ste do sad? Mi smo jako počašćeni (Uz naklon) da ste vi napustili takvu zemlju i došli u našu ne toliko milodemokratsku državu.

**CRNOGORAC**: Uuuuuu, je li ovaj svijet ovdje sav zbog mene doša?

**REPORTER**: Zbog tebe, a propisno su te se načekali.

**CRNOGORAC**( Šeretski se smije, gleda prema publici): A vrijedilo je, zar ne?

(Reporter, ne vjerujući svojim ušima, odmahuje glavom uz blag osmijeh)

**CRNOGORAC**: Pa, hajde onda da pokažemo šta mi Crnogorci umijemo.

(Ide tačka)

**7**. **ROMI**

**REPORTER:**  Nekada davno živio sam u Indiji i naučio sam jeda novi jezik koji se zove " romani ćib"i sad ću da provjerim da li ga još uvijek znam.

(Izlazi Rom)

**REPORTER** (Prilazi mu): "Lačo đive"(Dobar dan)

**ROM**: "Lačo đive"

**REPORTER**: "Kako se zoveš"

**ROM**: Me sem (Ja sam) Sejdić

**REPORTER**: Drago mi je (Smijući se) ja sam Finci ....(Publici) ali danas nećemo o politici. Ono što ja znam o vama je da ste došli u BIH u vrijeme Osmanlija i da ste naša najbrojnija manjina, ali me uvijek zanimala ova vaša zastava.(Pokazuje na print na majici) Šta, ustvari, ona simbolizira?

**ROM** (Gledajući zastavu na printu): Ona je usvojena 1971. na Prvom svjetskom kongresu Roma u Londonu i ove dvije boje simboliziraju vječito lutanje Roma, zelena(Pokazuje) prostranstva a plava (Pokazuje) nebo. Točak (Pokazuje) je simbol vječitog kretanja.

**REPORTER**: Hm... ima smisla, a ono što ćemo sada čuti možda govori baš o tome.

(Ide tačka)

**10 . ALBANCI**

**REPORTER**: Koliko vidim, posljednji su Albanci. Da vidim šta sam zanimljivo pronašao o njima. Aha...( Baca pogled na papir) U Bosni i Hercegovini su se naselili još u vrijeme Osmanlija, dosta ih slaveniziralo i oženilo Bosankama...(Publici) A ono što mi je posebno zapelo za oko... su njihova izvedena prezimena albanskog porijekla... kao npr. (Čita) od Gega- Gegić, od Toska - Toskić, Bušatlija - Bušatlić...Čekaj, čekaj..interesantno (Kao da se prisjeća)...hm...pa djevojačko prezime moje daidžinice nekad je glasilo Arnaut, a danas Arnautović. Vidiš... ne bi bilo loše da ispitam porodično stablo. Ko zna šta ću još otkriti?...Ali, hajde da sad vidimo te potomke slavnog Skender- bega koji će nam pokazati, čini mi se, nešto jako zanimljivo.

(Ide tačka)

**REPORTER** (Žiriju ): Ovo je, prema spisku, bila posljednja tačka, i sada vi treba da donesete odluku o tome ko će nas predstavljati u Strazburu. Nažalost, koliko vidim mnoge manjine su bile spriječene da dođu, nema nam Njemaca, Mađara, Italijana, Rusa, Poljaka Slovaka, no tada bi vam bilo još teže odlučiti koja će nas predstavljati.

(Članovi žirija ustaju i idu do Reportera)

**REPORTER**: Nije vam lako... Iskreno, ne bih vam bio u koži.

**1.ČLAN ŽIRIJA:** Pa bit će veoma teško, jer smo vidjeli izvrsne takmičare. Mi se sada povlačimo da bismo na miru donijeli konačnu odluku. (Svi članovi žirija odlaze sa scene)

**REPORTER** (Publici): Iskreno, i meni bi prijala jedna kafe pauza ( Odlazi sa scene)

**PRIZOR 3**

(Ulazi Voditelj)

**VODITELJ**: Dragi gosti, pozdravljam vas ispred Osnovne škole „Osman Nuri Hadžić“ i zahvaljujem što ste u tolikom broju došli da zajedno obilježimo Dan naše škole.Dozvolite da prije svega pozdravimo naše goste, predstavnike Udruženja nacionalnih manjina, gospodina;

**Samu Čolaka generalnog tajnika Slovenskog društva Cankar,**

**gospođu Jovanku Manzalović Šalaka, predsjednicu «Česke besede» u Sarajevu,**

**gospodina Hakan Varana -predsjednik Udruženja Turaka,**

**gospodina Jakoba Fincija, predsjednika Jevrejske zajednice u Bosni i Hercegovini.**

**Također pozdravljam uvažene predstavnike Ministarstva za obrazovanje, nauku i mlade Kantona Sarajevo ,**

**predstavnike Opštine Novi grad,**

**predstavnike Međunarodnih organizacija OSCE-a i Vijeća Evrope,**

**predstavnicu fondacije "Fond otvoreno društvo",**

**cjenjene kolege direktore škola,**

**prijatelje škole,**

**naše učenike, njihove roditelje i sve uposlenike škole.**

A sada pozivam direktora škole gosp. Ševala Dudevića da Vam se obrati

**DIREKTOR**:

**VODITELJ**: Pozivam žiri da nam se pridruži i saopšti nam svoju konačnu odluku.

(Ulaze svi članovi žirija)

**3.ČLAN ŽIRIJA:** Dragi posjetioci, želim vam saopštiti da smo imali izuzetno težak zadatak da od 8 izvrsnih predstavnika nacionalnih manjina u BIH izaberemo jednu koja će nas predstavljati u Strazburu. Žiri je nakon dužeg razmatranja donio odluku da samo jedna nacionalna manjina **ne može** predstavljati BIH, već da to mogu samo sve zajedno, jer sve one čine jedan divni mozaik koji upotpunjuje našu historiju, kulturu, običaje, tradiciju, jezik, pismo i obrazovanje.(Članovi žirija se pomjeraju u stranu)

**VODITELJ**: Hvala im svima na divnom predstavljanju.

**VODITELJ**: DA IH NA KRAJU VIDIMO JOŠ JEDNOM SVE ZAJEDNO !

**Svi učesnici izlaze na scenu i na galeriju i mašu (uz muzičku podlogu. Ljubi se istok i zapad , Plavi orkestar).**